**Критерии за записване за предучилищно образование в общинските детски градини от община Хасково**

**- извадка от НАРЕДБА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ И В ПОДГОТВИТЕЛНА ГРУПА НА ОБЩИНСКИТЕ УЧИЛИЩА В ОБЩИНА ХАСКОВО**

Чл. 14. (1) Критериите за записване в детските градини от община Хасково се състоят от показатели с определен брой точки.

(2) Показатели:

1. Дете с постоянен адрес с близост до детската градина – 4 т.

2. Дете, посещавало яслена група в същата детска градина – 4 т.

3. Дете от многодетни семейства с три и повече деца до 18 години – 1 т.

4. Дете на студенти в редовна форма на обучение – поне един от родителите – 1 т.

5. Деца близнаци или тризнаци -1 т. 6. Дете с един родител или без родители – 2 т.

7. Дете, чийто родител е с трайно намалена работоспособност над 71% - 2

т. 8. Дете в приемно семейство – 2 т.

Чл. 15. (1) Съответствието на желанието на родителите, записващи детето, с критериите по чл. 14 се удостоверява с копия на:

1. Адресна регистрация по постоянен адрес с лична карта или адресна регистрация по настоящ адрес със справка за настоящ адрес.

2. Декларация за многодетни родители.

3. За дете с един родител – акт за смърт или акт за раждане или друг документ.

4. Удостоверение от висше учебно заведение.

5. Решение на ТЕЛК.

6. Документ за приемен родител.

(2) Постоянният адрес в близост до детската градина се определя въз основа на Приложение 1. Чл. 16. Записването се извършва въз основа на критериите по чл. 14, според броя на точките в низходящ ред.

Чл. 17. **При неприложимост** на критериите по чл. 14 децата се записват по реда на подаване на заявлението, заведено с входящ номер и дата.